TÄNAVAKARJANE
Tere hommikust siit kose äärest.
Tänavakarjane paljastab oma tunnuslause:
kui ma juhuslikult ei püüa kala, siis ma püüan kala.
Selle sööda nimi on "jikipyrstö".
Sellega võib püüda ahvenaid, kohasid, haugi.
Aga kalapüük ei ole nii lihtne, kui paistab.
Palju rohkem on mõttetut vette viskamist.
Saaki tuleb väga vähe võrreldes kalapüügi alla pandud ajaga.
Iga kalamees teab, et kalapüügis on vaja usku.
Kui sa ei usu, et saad midagi, ära hakka isegi liikuma.
Vajad pikka meelt, kannatlikkust ja vastupidavust,
kui hakkad kala püüdma.
See on nii võimas tunne, kui midagi jääb konksu otsa.
See võib olla forell, haug, ükskõik, mis kala.
Latikad takerduvad sööda otsa. See on nõme.
Nad on alati valedes kohtades ja takerduvad sööda otsa.
Need peab vette tagasi laskma.
Iga kalamees teab, et saagi saamise võimalus suureneb,
kui sööt on vees.
Piibel räägib, et kalapüük oli ka Jeesuse südame asi.
Jeesuse esimesed kohtumised jüngritega on huvitavad.
Jeesus tuli Peetrusele, Johannesele ja Jaakobusele järgi sinna,
kus nad püüdsid kala Genneesareti järve ääres.
Huvitav, poisid olid püüdnud öö läbi kala, aga polnud midagi saanud.
Siis Jeesus annab neile natuke nõu ja asi töötab.
Luuka evangeeliumi 5. peatükis on selline lugu:
"Aga sündis, kui Jeesus seisis Genneesareti järve ääres ja rahvas
tema juurde tungles Jumala sõna kuulama, et ta nägi kaht paati
järve ääres seisvat. Aga kalurid olid neist välja läinud ja loputasid võrke.
Astunud paati, mis oli Siimona oma, palus Jeesus teda natuke
maad rannast eemale sõuda. Ning ta istus ja õpetas rahvahulki
paadist. Aga kui ta lõpetas kõnelemise, ütles ta Siimonale: "Sõua sügavale
kohale ja laske oma võrgud vette loomuse katseks!"
Siimon (ehk Peetrus) vastas talle: "Õpetaja, me oleme terve öö vaeva
näinud ega ole midagi saanud! Aga sinu sõna peale
lasen ma võrgud vette." Ja kui nad olid seda teinud,
püüdsid nad nii suure hulga kalu, et nende võrgud rebenesid.
Ja nad viipasid oma kaaslastele teises paadis, et need tuleksid
neile appi. Ja need tulid, ja nad täitsid mõlemad paadid,
nii et need olid vajumas. Aga kui Siimon Peetrus seda nägi,
langes ta maha Jeesuse põlvede ette ja ütles: "Mine minu juurest ära,
Issand, sest ma olen patune mees!" Sest hirm oli haaranud teda ja kõiki,
kes olid temaga, kalasaagi pärast, mille nad olid püüdnud.
Nõndasamuti oli ka Sebedeuse poegade Jaakobuse ja Johannesega,
kes olid Siimona kaaslased. Ja Jeesus ütles Siimonale:
"Ära karda! Nüüdsest peale pead sa püüdma inimesi!"
Ja kui nad olid paadid kaldale vedanud, jätsid nad kõik maha
ja järgnesid talle."
Päris äge lugu. Jeesus tuli randa.
Kuigi mehed polnud kala saanud, Jeesuse käsu peale nad
viskasid võrgud veelkord vette.
See oli vastuolus nende mõistuse ja eelneva kogemusega.
Nad mõtlesid: ei tea, mida see Jeesus kalapüügist teab.
Peetrus võib-olla mõtles, et Jeesus on natuke sassis.
Võime need võrgud sinna visata, saaki nagunii ei tule.
Nad viskasid võrgud vette ja saak oli nii suur,
et paat oli uppumas.
Siis Peetrus sai aru, et see mees on professionaalne kalamees.
Ta põlvitas Jeesuse ette ja ütles: "Ma olen patune, mine ära,
ma ei vääri sinu seltskonnas olla."
Aga Jeesus ütles: "Ära karda, ma teen sinust inimestepüüdja
ja sa saad püüdma inimesi."
Mida õpime sellest tähendamissõnast "sa saad püüdma inimesi"?
Jeesus tahab, et kõik inimesed saaksid päästetud ja näeksid tõde.
Isa tahe on, et kõik inimesed jäävad selle konksu külge,
mille Jeesus on visanud Maailma vetesse.
See on päästekonks.
Matteuse evangeeliumi 13. peatükis Jeesus räägib
tähendamissõna Jumala riigist.
Matteuse 13:47-50: "Veel on taevariik nooda sarnane, mis heideti merre
ja mis vedas kokku igasuguseid kalu. Kui noot sai täis, veeti see rannale,
istuti maha ja koguti head kalad korvidesse, halvad aga visati minema.
Nõnda on ka selle ajastu lõpul: inglid tulevad ja eraldavad
kurjad õigete keskelt ning viskavad nad tuleahju. Seal on
ulgumine ja hammaste kiristamine."
Seda lõppu ei taha keegi kuulda, aga see on tõsi.
Jumala kuningriik on nagu noot, mis veab kokku igasuguseid kalu,
igasuguseid inimesi.
Jumala kuningriik laieneb väeliselt. Inimesed tulevad evangeeliumi juurde.
Paljud inimesed jäävad selle kuningriigi nooda külge kinni.
Aga Jeesus ütles, et ainult Jumal ise teab,
kes lõppkokkuvõttes on õiged ja kes kurjad.
Piibel ütleb, et kui me usume Jeesust, anname oma elud Talle ja
sünnime uuesti Püha Vaimu läbi, me saame õigeteks.
Sedasi Jumala pääste jõuab inimeseni.
Inimene võtab vastu sõnumi sellest, et Jeesus suri inimkonna
pattude pärast. Uskudes Temasse meil on igavene elu,
pattude andekssaamine.
Ma ei mõtle palju sellele, kes on need halvad kalad nooda sees.
Mind huvitab see, et noot on vees ja saak tuleb sisse.
Inimesed saavad päästetud.
See on Jumala jaoks esikohal. Isa südamel on see,
et kõik inimesed saaksid päästetud ja tunneksid ära tõe.
Põrgut ei loodud inimese jaoks, vaid saatana ja tema vägede jaoks.
Inimestele siin maailmas on antud valikuvõimalus.
Võime valida, kas usume Jumala evangeeliumi või mitte.
Kas võtame vastu tasuta armu, mida me ei saa ära teenida?
Jeesus on maksnud kõrge hinna selle eest, et me saame patud andeks.
Sa pead kõigest avama oma südame ja võtma selle vastu.
Jumal ei sunni kedagi taevasse.
Sina pead valima, kas tahad minna taevasse või hukatusse.
Ühe valiku pead tegema. Võid valida, et oled erapooletu.
Kui sa oled erapooletu Jeesuse suhtes, see on ka valik,
sa keerad selja Jeesusele.
Aga Jumal tahab, et iga inimene saaks päästetud.
Et iga inimene pöörduks kurjadelt teedelt ja
hakkaks elama elu, mille Jeesus paneb inimese südamesse.
Püha Vaim teeb seda. Sa ei saa sellest aru, enne kui teed valiku,
annad oma südame Loojale. Tema üksi andestab meie patud.
Kui annad ennast Temale, hakkad nägema asju
Jumala kuningriigi vaatenurgast.
See on nii väeline. Isa südamel on kogu aeg päästa, tervendada.
Ta tahab vabastada inimesi, tervendada vaimsetest ja
füüsilistest vigastustest.
See kõik saab täiuslikuks, kui Jeesus tuleb enda omadele järgi.
Siis halvad kalad visatakse ära.
Aga igaüks, kes on Tema oma, saab tulla Isa ligiolusse,
elada igavesti koos Temaga.
Kõik pisarad pühitakse ära, kurbus võetakse ära.
Täiuslik rahu, heakskiit ja armastus on Isa kuningriigis.
Jumal tahab, et sa tead, et Tema asetas Jeesuse
meile teeks ja väravaks.
Ta on andnud Jeesusele väe taevas ja maa peal.
Ainult Jeesuse nimes on meil pääste. Jeesus on tee, tõde ja elu.
Ükski ei saa Isa juurde muidu, kui ainult Tema kaudu.
Nii see on.
Saatke tagasisidet tänavakarjase e-mailile:
Helistage toetusnumbrile:
See on nii äge. Kalapüük on hea harrastus.
Igatahes parem, kui vanureid kiusata. Pidage meeles, noored,
et õngesid saab päris odavalt kätte.
Tõlge: Sanna Pitko